Девойко, мари убава
Девойко, мари убава, девойко
сипни ни винце да пием, девойко.
Да пием, да се опием, девойко,
балносо да си кажиме, девойко.
Чие е бално по-множко, девойко,
моено или твоено, девойко?
Моено бално по-множко, девойко,
че имам служба да служа, девойко,
и имам коща да градя, девойко,
Моено бално по-множко, юначе,
че имам руба да правя, юначе,
юначе, лудо и младо, юначе,
хай да се двамка земиме, юначе,
балносо да си съберем, юначе.
 

Родопски песни
Български песни